stanford-oval/wikipedia huggingface dataset:
הסופר קאפ הספרדי 2013
המשחקים > משחק שני

במשחק השני ששוחק ב-28 באוגוסט בקאמפ נואו, 
 ליונל מסי החטיא פנדל לברצלונה בדקה ה-89', בעיטה שפגשה את המשקוף. לאתלטיקו מדריד היו שני מורחקים: פיליפה לואיז בדקה ה-81' לאחר שביצע עבירה על דני אלבס, וארדה טוראן בדקה ה-90+1 שישב על הספסל. ברצלונה זכתה בתואר ה-11 שלה בזכות חוק יתרון שערי חוץ.
| 0 | 1 | 2 | 3 | 4 |
| --- | --- | --- | --- | --- |
| 28 באוגוסט 2013 | ברצלונה | 0-0 | אתלטיקו מדריד | קאמפ נואו, ברצלונה צופים: 74,536 שיפוט: דויד פרננדס בורבלן (ספרד) |
| 28 באוגוסט 2013 |  |  |  | קאמפ נואו, ברצלונה צופים: 74,536 שיפוט: דויד פרננדס בורבלן (ספרד) |
| --- | --- |
              ברצלונה :               אתלטיקו מדריד
ראו גם

עונת 2012/2013 בלה ליגה
הסופר קאפ הספרדי 2017

| --- | --- |

 תקופת התחרות:  13 באוגוסט 2017 – 16 באוגוסט 2017 (4 ימים)
 מספר משתתפות:  2
 הזוכה:  ריאל מדריד
 מספר משחקים:  2
 מספר שערים:  6 (3 בממוצע למשחק)
 מספר צופים:  164,681 (82,341 בממוצע למשחק)
 מלך השערים:  ספרד מרקו אסנסיו   (2 שערים)
 → 20162018 ←
הסופר קאפ 2017 הוא המהדורה ה-34 במסגרת הסופר קאפ הספרדי. הטורניר נתן משחק קלאסיקו כשריאל מדריד הגיעה לאחר שזכתה בלה ליגה וברצלונה לאחר שזכתה בגביע הספרדי. ריאל מדריד זכתה בתואר בפעם ה-10 שלה כשניצחה 1–5 בסיכום שני המשחקים.
משחקים > משחק ראשון

| 0 | 1 | 2 | 3 | 4 |
| --- | --- | --- | --- | --- |
| 13 באוגוסט 2017 |  ברצלונה | 3-1 | ריאל מדריד | קאמפ נואו, ברצלונה צופים: 89,514 שיפוט: ריקרדו דה בורגוס (ספרד) |
| 13 באוגוסט 2017 | מסי  77' (פ') |  | פיקה  51' (ע')   רונאלדו  80'   אסנסיו  90' | קאמפ נואו, ברצלונה צופים: 89,514 שיפוט: ריקרדו דה בורגוס (ספרד) |
| --- | --- |
              ברצלונה :               ריאל מדריד
משחקים > משחק שני

| 0 | 1 | 2 | 3 | 4 |
| --- | --- | --- | --- | --- |
| 16 באוגוסט 2017 | ריאל מדריד | 0-2 | ברצלונה | סנטיאגו ברנבאו, מדריד צופים: 75,167 שיפוט: חוסה מריה סאנצ'ס מרטינס (ספרד) |
| 16 באוגוסט 2017 | אסנסיו  4'   בנזמה  39' |  |  | סנטיאגו ברנבאו, מדריד צופים: 75,167 שיפוט: חוסה מריה סאנצ'ס מרטינס (ספרד) |
| --- | --- |
              ריאל מדריד :               ברצלונה
ראו גם

עונת 2016/2017 בלה ליגה
הקלאסיקו
הרצח במגדל

| --- | --- |
 תאריך:  28 בינואר 2017
 תאריך עברי:  א' בשבט ה'תשע"ז
 מקום:  מגדל
 סוג:  רצח 
 נשק:  סכין
 הרוגים:  4
 פצועים:  1
 מבצע:  נדב סלע
 מספר מפגעים:  1
 
הרצח במושבה מגדל התרחש ב-28 בינואר 2017. במהלכו רצח נדב סלע בדקירות סכין את אשתו, דור כרסנטי, שני ילדיו, יוסף ובנימין ואת בן השכנים, נחמן עתיה, בבית המשפחה שבמגדל.
ב-30 במאי 2018, הורשע סלע במעשי הרצח ובניסיון רצח ונדון לארבעה מאסרי עולם.
הרצח

ב-28 בינואר 2017, סמוך לשעה 14:00 בצהריים, נטל נדב סלע (29) סכיני שף מהמטבח ופנה לעבר אשתו דור (23) שעמדה במטבח, אחז בה והחל לדקור אותה בכל חלקי גופה, על אף תחינותיה שיפסיק.
באותו זמן שהו בבית המשפחה ילדי השכנים, נחמן עתיה (11) ואחיו נתן (10), ששיחקו בסלון. כשהבחינו במתרחש, ניסו השניים להימלט דרך חלון הבית, אך סלע שהבחין בהם, ניגש לנתן ודקר גם אותו חרף תחנוניו וניסיונו להתנגד, ולאחר שנתן העמיד פני מת עזב אותו סלע, ופנה לאחיו נחמן, דקר אותו למוות, והשליך את גופתו במורד המדרגות המובילות למרתף הבית. לאחר מכן שיסף סלע את גרונו של בנו יוסף בן השנה ושמונה חודשים שהיה גם הוא בסלון, ומשם המשיך למיטתו של בנו התינוק בנימין בן השמונה חודשים ורצח גם אותו.
לאחר מכן ניגש סלע להחליף בגדים בחדר השינה ונמלט מהדלת האחורית של הבית.
לאחר ששמע את סלע עוזב את הבית, ניסה נתן לצאת דרך דלת הבית הקדמית, וכשראה שהיא נעולה פתח את החלון בכוח ויצא דרכו. לאחר הליכה של עשרות מטרים עצר רכב שעבר במקום, ולאחר שסיפר את מה שקרה נהג הרכב הזעיק את המשטרה.
סלע נמלט למטע זיתים בפאתי היישוב, ושם נעצר על ידי שוטרי הסיור שהוזעקו למגדל.
המשפט

בטרם הגשת כתב אישום בפרשה, הופנה סלע לקבלת חוות דעת פסיכיאטרית בדבר כשירותו לעמוד לדין. בסיכום חוות הדעת נקבע כי סלע כשיר לעמוד לדין על מעשיו.
במרץ 2017 הוגש כנגד סלע כתב אישום על ארבעה מעשי רצח ובניסיון רצח. באופן חריג, הוטל חסיון על פרטיו המלאים של כתב האישום וזאת עקב התיאורים הקשים המופיעים בו ועל מנת לשמור על צנעת הפרט של הנרצחים ובני משפחותיהם.
ב-30 במאי 2018 הורשע סלע בבית המשפט המחוזי בנצרת ברצח אשתו דור כרסנטי, שני ילדיו, יוסף ובנימין ובן השכנים נחמן עתיה. בהכרעת הדין ציין השופט אשר קולה כי לא נמצא מניע (אנ') לרציחותיו של סלע, אך קבע כי מניע אינו אחד מיסודות העבירה, וכי ניתן להרשיע את סלע ברציחות גם מבלי לייחס לו מניע עבורן.
סלע נידון לארבעה מאסרי עולם מצטברים וכן לעשר שנות מאסר על ניסיון רצח אחיו של נחמן, נתן. כמו כן, נגזר על סלע פיצוי כספי של משפחות הקורבנות. על רצח אשתו יפצה את משפחתה ב-258,000 ש"ח. על רצח ילדיו יפצה את עיזבונם ב-516,000 ש"ח. על רצח נחמן עתיה יפצה את משפחתו ב-258,000 ש"ח ועל ניסיון הרצח של אחיו יפצה ב-100,000 ש"ח.
הערות שוליים

↑  אחיה ראב"ד, רצח את אשתו, ילדיו ובן השכנים - וידא הריגה, התלבש וברח: "תסתכל בעיני הילדים", באתר ynet, 2 במרץ 2017
1 2  ענת יורובסקי, ‏מסע הרג בדירה, באתר דבר העובדים בארץ ישראל, 30 במאי 2018
↑  אחיה ראב"ד, נפתח משפט רוצח משפחתו: "שפל, רוצח ילדים", באתר ynet, 7 בינואר 2018
↑  תפ"ח (נצרת) 4342-03-17 מדינת ישראל נגד נדב שלמה סלע, ניתן ב-30 במאי 2018
התזמורת הסימפונית של פורטו אלגרה

התזמורת הסימפונית של פורטו אלגרה בקונצרט, 2009
התזמורת הסימפונית של פורטו אלגרה (בפורטוגזית: Orquestra Sinfônica de Porto Alegre) היא תזמורת סימפונית השוכנת דרך קבע בפורטו אלגרה, ברזיל. התזמורת נוסדה בשנת 1950 בניהולו של המנצח פאבלו קומלוש. מאז ינואר 1965 הוא פועלת בתמיכת ממשלת המדינה.
התזמורת כוללת כ-100 נגנים מקצועיים ומקהלה סימפונית, המופיעה עמה לפי הצורך.
מנהלים אמנותיים

פאבלו קומלוש - Pablo Komlós) 1978-1950)
דוויד מאשאדו - 1980-1978 (David Machado)
אלעזר דה קרוואליו - 1987-1981 (Eleazar de Carvalho)
פלאביו שאמיש - 1989-1987 (Flavio Chamis)
טוליו בלארדי וארלינדו טיישיירה (Tulio Belardi & Arlindo Teixeira)
אלעזר דה קרבאליו - 1992-1991
דוויד מאשאדו - 1993-1992
קלאודיו ריביירו - 1998-1995 (Claudio Ribeiro)
טיאגו פלורס - 2001-1999 (Tiago Flores)
יון ברסאן - Ion Bressan) 2002-2001)
איזאק קרבצ'בסקי - 2010-2003
טיאגו פלורס - 2010 - ממשיך
הצליין (סרט)

| --- | --- |

כרזת הסרט
 בימוי:  אלכסנדר ברשק
 הופק בידי:  ילנה סבר טטיאנה סטצמן
 תסריט:  דניס רודימין אולג לוקיצ'יוב אלכסנדר בורשק
 שחקנים ראשיים:  איגור פטרנקו ילנה סבר אלכסיי סרבריאקוב
 מוזיקה:  ילנה סבר אלכסיי אייגי ויקטור פאבליק
 צילום:  סביאטוסלב בולאקובסקי
 מדינה:  רוסיה רוסיה
 חברת הפקה:  Chaika Cinema
 חברה מפיצה:  מוספילם
 הקרנת בכורה:  14  בפברואר 2019
 משך הקרנה:  97 דקות
 שפת הסרט:  רוסית
 סוגה:  מותחן
 דף הסרט ב־IMDb
הצליין (ברוסית: Пилигрим) הוא סרט מותחן רוסי בבימויו של אלכסנדר ברשק. הסרט הוקרן לראשונה בפסטיבל "סתיו אמור" בספטמבר 2018 וזכה לביקורות חיוביות רבות. הופץ להקרנה מסחרית נרחבת ב-14 בפברואר 2019.
עלילה

בחייה של מירה הכול נהדר: היא בעלת גלריה לאופנה, בבית מחכה לה בעל אוהב. אבל פעם אחת על שפת הים, נמצא גבר עם אמנזיה שלא זוכר את שמו ולא יודע על עצמו כלום אבל זוכר את שמה. איש אינו יודע מי הוא. הוא אינו נמצא בשום מסד נתונים, אבל הוא יודע עליה דברים שרק אדם קרוב מאוד יכול לדעת, אם כי מירה מעולם לא ראתה אותו בחייה. העולם המשגשג של מירה מתחיל להתמוטט כאשר מתברר כי האיש המסתורי בילה כמה שנים במזרח התיכון וכי מתנהל מצוד אמיתי אחריו.
שחקנים ודמויות

איגור פטרנקו  - איש ללא שם
ילנה סבר - מירה
אלכסיי סרבריאקוב
פאבל קוזין - קוסטיה
ניקיטה בוגטוב - אלכס
ולדימיר אילין
טטיאנה ואסילייבה
אנה באנצ'יקובה
דמיטרי מוחמדייב
דמיטרי קוליצ'קוב
סרגיי בליאייב
פאבל קוזמין
אירינה רחמנובה
אלכסיי שבצ'נקו
כריסטינה ברודסקאיה
צילומים

הסרט צולם בסוצ'י.
פסקול

המוזיקה לסרט נכתבה על ידי המלחין אלכסיי אייגי וכוללת 25 רצועות מוזיקליות שבוצעו על ידי התזמורת Ad Libitum ואנסמבל "4'33". ילנה סבר לא רק גילמה את התפקיד הראשי בסרט, אלא גם הפיקה את הסרט ושרה את פסקול הסרט - השיר "יוצאת מדעתי" (Схожу с ума).
הערות שוליים

↑  הסרט "הצליין" יוצא להקרנות נרחבות בפברואר 2019 // רדיו רוסיה, 18 בדצמבר 2018
↑  יבגני דולגיך - בסטודיו הראשון של מוספילם בוצעה הקלטת המוזיקה לסרט "הצליין" // מוספילם, 9 באוגוסט 2018
↑  הסרט "הצליין" יוצא להקרנה נרחבת בפברואר 2019 // רדיו רוסיה, 18 בדצמבר 2018
הרנה

הרנה (בגרמנית: Herne, נהגה: [ˈhɛʁnə] ; בלטינית: Haranni) היא עיר בנורדריין-וסטפאליה שבגרמניה. העיר יושבת בחבל הרוהר, בין הערים בוכום וגלזנקירכן.
העיר משתייכת למטרופולין הריין-רוהר (גר'), שהוא אחד האזורים העירוניים הגדולים ביותר (מגלופוליס) באירופה עם למעלה מ-10 מיליון תושבים על שטח של 7,000 קמ"ר.
כמו ערים רבות אחרות באזור, במהלך ימי הביניים הרנה הייתה כפר חקלאי קטן. עם תחילת המהפכה התעשייתית קמו בעיר מפעלים רבים לייצור פלדה ופחם אשר משכו אליה פועלים מכל רחבי גרמניה ואף מפולין, איטליה וספרד. אוכלוסיית העיר צמחה בין השנים 1860 ל-1900 פי 20.
לאחר מלחמת העולם השנייה העיר כונתה בתור עיר הזהב ("Die Goldene Stadt") וזאת בגלל הנזק המצומצם יחסית ממנו סבלה במהלך ההפגזות האוויריות של בעלות הברית.
העיר ידועה בזכות חוות הסוסים הרבות הפועלות בסביבתה והיא מארחת כל שנה את ה"Cranger Kirmes" (גר') - היריד השני בגודלו בגרמניה, עם ממוצע של כ 4,500,000 מבקרים. היריד מארח בכל שבוע ראשון של אוגוסט כ-500 דוכנים מגוונים על שטח של 111,000 מ"ר. אחת האטרקציות המרכזיות ביריד היא גלגל ענק המוצב במרכזו, הידוע כגלגל-הענק הגדול ביותר בעולם (כ-60 מ' גובה).
מיקומה המרכזי של Herne הופך אותה לבסיס אידיאלי עבור עסקים ולוגיסטיקה. הפארקים התעשייתיים שלה, כגון Friedrich der Große ו-Hibernia, נגישים בקלות. המרכז הלוגיסטי GVZ Emscher משלב שלושה אמצעי תחבורת משא - מים, כבישים ומסילות רכבת.
נכון לראשית 2016, עמדה אוכלוסיית העיר על יותר מ-155,000 נפש.
אמנות ותרבות > תיאטרון וקולנוע

בשנת 1995 נוסד בעיר אנסמבל תיאטרון רשמי, אשר עבד עד אז על פרויקטים משותפים בבתי תיאטרון שונים בחבל הרוהר. בנובמבר 1998 פתח האנסמבל תיאטרון משלו, עם 50 מושבים. התיאטרון מעלה מחזות רציניים, וכן קומדיות ותיאטרון ילדים. עד 1970 פעל בהרנה תיאטרון "הצימר", שנסגר מאז.
מרכז נוסף למופעי תיאטרון מאז ינואר 2004 הוא המונדלפלסט (גר') (בתרגום מגרמנית- "ארמון הירח") בהנהגת הדרמטורג כריסטיאן סטרטמן. זהו התיאטרון העממי (גר') הראשון בחבל הרוהר. מאחורי חזית הארט נובו של הבניין, אשר שימש בעברו כבית העירייה הישן, נערכו עד היום 6 קומדיות, עם אנסמבל קבוע.
מאז אוקטובר 2004 פועל בעיר בית קולנוע מודרני עם שישה אולמות הקרנה. הקולנוע נקרא Filmwelt Herne, והוא ממוקם בכיכר ברלין. זהו אחד מבתי הקולנוע הראשונים של נורדריין-וסטפאליה, אשר באופן קבוע מציג סרטים בגרסה דיגיטלית.
אמנות ותרבות > מוזיאונים

המוזיאון לארכאולוגיה LWL-Museum für Archäologie Westfälisches Landesmuseum מעמיד במרכז התערוכות שלו את ההיסטוריה של האנושות בת 250,000 שנה של אזור סטפליה. המבקרים במעבדת המחקר יכולים לעקוב אחר השיטות הארכאולוגיות השונות לחקור את עקבות העבר. המוזיאון נפתח ב -28 במרץ 2003.
המוזיאון Emschertal-Museum הוא אחד המוזיאונים האזוריים הגדולים באזור הרוהר והוא כולל אוספים נרחבים על ההיסטוריה המקומית, תולדות הטבע והאמנות. המוזיאון מתקיים בשלושה מקומות בעיר: בארמון על המים Strünkede מוצגת תערוכה קבועה של ההיסטוריה האזורית; בגלריית האומנות Städtische Galerie in the Schlosspark Strünkede מתקיימת התערוכה של המודרניות הקלאסית, הכוללת יצירות של נטורליזם ואקספרסיוניזם עם ציורים של מקס קלרנבאך וכן יצירות פיסוליות של אינגבורג בוקור, אדולף לותר, גרהרד מארקס, ברונו אונקהוף ופריץ ויגנר; במוזיאון תולדות הטבע Wanne-Eickel, מתקיימת תערוכה על ההיסטוריה התרבותית, הכלכלית והטבעית של האזור.
המוזיאון הפרטי של אופל בעיר (גר') מציג 50 מכוניות אופל קלאסיות, לצד מכונות תפירה, אופניים ואפילו מקררים של המותג אופל וכן מזכרות.
אמנות ותרבות > ספריות

הרנה מחזיקה בשתי ספריות ציבוריות, אחת במרכז העיר ואחת בשכונת Wanne, אשר משמשות את כל תושבי העיר תמורת תשלום שנתי קטן. בנוסף קיימת ספרייה ניידת ("אוטובוס ספרים") המבצעת שירות משלוח ספרים לאזרחים המבוגרים.
בנוסף, בקרבה למרכז התרבות העירוני נמצאת הספרייה ע"ש מרטין אופיץ, שהיא הספרייה המרכזית לתרבות והיסטוריה הגרמנית במזרח אירופה. היא אוספת ספרות מכל מזרח אירופה כשהמוקד הוא על אזורים של מערב פולין וכן אזור קלינינגרד - מזרח גרמניה ההיסטורית.
מבנים חשובים

הטירה על המים Castle Strünkede נחשבת לסימן ההיכר של הרנה. בניית הטירה החלה בימי הביניים, והושלמה סופית בתחילת המאה ה -17. מתחם הטירה כולל גם את בית התפילה הגותי, את הגלריה העירונית, וטחנת רוח מהמאה ה-19, אשר הוסבה לבית-קפה.
מבנה חשוב נוסף הוא בניין העירייה הישן (1911/1912), בניין נאו-קלאסי עם חזית מונומנטלית אותה עיצב וילהלם קרייס.
הכנסייה הפרוטסטנטית הראשית היא קרויצקירש (Kreuzkirche) משנת 1875.
הכנסייה הקהילתית של בוניפאס הקדוש היא הכנסייה הקתולית הוותיקה בעיר.
בשכונת Börnig שוחזר באופן נרחב בשנים האחרונות מתחם מכרות הפחם של Teutoburgia. כיום הוא מציג את אידיאל גן העיר של ראשית המאה ה -20.
בשטח שבו פעל בעבר מכרה הפחם של Mont Cenis, עומדת כיום האקדמיה להכשרה של משרד הפנים של נורד ריין וסטפאליה. זהו המבנה הגדול בעולם שפועל כל כולו על אנרגיה סולארית.
בשכונת באוקאו עומד האצטדיון "Stadion am Schloß" אשר נבנה ב-1910 ויכול להכיל עד 32,000 אנשים. הוא היה אחד האצטדיונים הגדולים של אותה תקופה.
חינוך

בהרנה ישנם בתי ספר כלליים ומקצועיים רבים.
בגימנסיה Pestalozzi אשר קיימת מעל 150 שנה לומדים כ-800 תלמידים. הגימנסיה Harry Counti קיימת מעל 140 שנה ולומדים בה כ-850 תלמידים בממוצע. בית הספר היסודי הגדול ביותר בעיר, עם 1,100 תלמידים, הוא Otto Hahn Gymnasium, שנוסד בשנת 1957. יש גם ארבעה בתי ספר מקיפים, 11 בתי ספר תיכוניים, 26 בתי ספר יסודיים, שמונה בתי ספר מיוחדים, בית ספר פרטי אחד וכן בית ספר למוסיקה.
המרכז הקליני Marienhospital אשר שייך לאוניברסיטת רוהר מהווה גם מרכז לחינוך רפואי.
מצפה הכוכבים Sternwarte Herne בפארק דורנברגר מציע תצפיות שמים, הרצאות בנושא אסטרונומיה וכן תצוגות בפלנטריום.
הקורפוס הראשון (סוריה)

| --- | --- |

דגל הצבא הסורי
 פרטים
 מדינה:  סוריה סוריה
 שיוך:   הצבא הסורי
 סוג:  קורפוס
 בסיס האם:  דמשק
 אירועים ותאריכים
 תקופת הפעילות:  1985–הווה (כ־39 שנים)
 מלחמות:  מלחמת האזרחים בסוריה
הקורפוס הראשון הוא קורפוס של הצבא הסורי אשר מורכב מחמש דיוויזיות ואחראי על מרחב דמשק, הגבול עם ישראל והגבול עם ירדן. הוא הוקם בשנת 1985 יחד עם שני הקורפוסים הסדירים האחרים כחלק משינוי מבני בצבא הסורי, עד לאותה השנה הדיוויזיות היו תחת פיקוד ישיר של פיקוד הצבא.
הקורפוס הוא אחד משלושת הקורפוסים העיקריים והסדירים של הצבא הסורי. ארבע הדיוויזיות של הקורפוס מוצבות לאורך הגבול עם ישראל, לאורך הגבול עם ירדן וסביב דמשק.
מלחמת האזרחים בסוריה

מאז שנת 2011, חלק מיחידות הקורפוס לוקחות חלק פעיל בלחימה כנגד המורדים כחלק ממלחמת האזרחים בסוריה. לפי עדויות שונות הדיוויזיה החמישית אף ביצעה פשעי מלחמה בלחימה סביב העיר דרעא (שם היא מוצבת דרך קבע), בנוסף ישנן עדויות דומות גם כנגד הדיוויזיה התשיעית לגבי לחימה של חלק מיחידותיה באזור אל-תל. ניתן להניח שבשל מיקום יחידות הקורפוס, יחידות נוספות השתתפו בלחימה לאורך אזור הגבול עם ישראל ופאתי דמשק.
בנוסף לדיוויזיות הקורפוס הראשון, ישנן שתי חטיבות עצמאיות אשר שוכנות דרך קבע לאורך הגבול עם ישראל; החטיבה הרגלית ה-90 מצפון והחטיבה הרגלית ה-61 מדרום. נכון ליוני 2014, ישנם דיווחים על כך שהחטיבה ה-61 התפוררה כמעט לחלוטין תחת הלחימה כנגד המורדים באזור הגבול עם ישראל. ב-23 ביולי 2014 מפקדת החטיבה ה-90 ממערב לעיירה אל כום הייתה יעד לתגובת נגד של צה"ל כתגובה לירי של טיל נ"ט מכיוון סוריה שהרג את הנער מומחד קראקרא.
מבנה ויעוד

הדיוויזיה החמישית (משוריינת): שוכנת בדרעא, מחוז דרעא ומורכבת מהחטיבה המשוריינת ה-12, החטיבה המשוריינת ה-15, החטיבה הממוכנת ה-112, החטיבה הממוכנת ה-132 והרגימנט הארטילרי ה-175.
הדיוויזיה השביעית (ממוכנת): שוכנת בקתנה, מחוז ריף דמשק ומורכבת מהחטיבה הממוכנת ה-68, החטיבה הממוכנת ה-121, החטיבה הממוכנת ה-88, החטיבה המשוריינת ה-78 ורגימנט ארטילריה.
הדיוויזיה התשיעית (משוריינת): שוכנת באל שרעיה, מחוז דרעא ומורכבת מהחטיבה המשוריינת ה-33, החטיבה המשוריינת ה-43, החטיבה המשוריינת ה-34, החטיבה הממוכנת ה-52 ורגימנט ארטילריה.
דיוויזיית הכוחות המיוחדים ה-15: שוכנת בהר הדרוזים ומורכבת משישה רגימנטים של כוחות מיוחדים: הרגימנט ה-35, ה-41, ה-45, ה-46, ה-47 והרגימנט ה-53.
בנוסף, ישנם מספר יחידות עצמאיות בהם ארבעה רגימנטים של כוחות מיוחדים ושתי חטיבות חיל רגלים עצמאיות; החטיבה הרגלית ה-61 והחטיבה הרגלית ה-90.
הערות שוליים

↑  אהוד יערי, ‏על הכוונת: החטיבה הסורית המגנה על רמת הגולן, באתר ‏מאקו‏, 23 ביוני 2014.
1 2  נכון לשנת 2011. מתוך דו"ח ארגון זכויות האדם 'Human Rights Watch'. ייתכן ויחידות מסוימות סופחו לדיוויזיה במהלך הקרבות של מלחמת האזרחים בסוריה.
1 2 3 4  Holliday, Joseph, "The Syrian Army: Doctrinal order of battle" (report), The Institute for the Study of War, feb. 2013.
הר דאגלס (וושינגטון)

ערך זה עוסק בהר במדינת וושינגטון שבארצות הברית. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,615 מ' 
 מדינה:  ארצות הברית 
 מיקום:  וושינגטון, ארצות הבריתארצות הברית
 רכס הרים:  רכס קסקייד 
 קואורדינטות:  48°45′40″N 119°42′41″W﻿ / ﻿48.761°N 119.7113°W﻿ / 48.761; -119.7113
  (למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט הר דאגלס(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט הר דאגלס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר דאגלס(למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר דאגלס
 
הר דאגלס (באנגלית: Douglas Mountain) הוא הר במחוז אוקאנוגאן, במדינת וושינגטון, שבארצות הברית.
גובהו של ההר 1,615 מטרים מעל פני הים; ההר מתנשא לגובה של 176 מטרים מעל סביבתו.
הר דאגלס הוא ההר ה-1,273 בגובהו במדינת וושינגטון.
היסטוריה > מקור השם

שמו של ההר ניתן לו על ידי הסקר הגאולוגי של ארצות הברית.
הר דאגלס קרוי על שמו של דאגלס ג'ו (Douglas Joe), כורה מקומי.
לקריאה נוספת

• Edmond S. Meany, , P 72
• Dwight Raymond Crandell, , P 35
הערות שוליים

1 2  מידע גאוגרפי באתר הסקר הגאולוגי של ארצות הברית
1 2  מידע גאוגרפי באתר peakbagger
↑  לפי מקור אחר, ומקור נוסף גובהו של ההר 1,711 מטרים מעל פני הים
1 2 3  ראו בספר Origin of Washington geographic names המפורט בפסקת "לקריאה נוספת"
הסופר קאפ הספרדי 2011

| --- | --- |

 תקופת התחרות:  14 באוגוסט 2011 – 17 באוגוסט 2011 (4 ימים)
 מספר משתתפות:  2
 הזוכה:  ברצלונה
 מספר משחקים:  2
 מספר שערים:  9 (4.5 בממוצע למשחק)
 מספר צופים:  172,965 (86,483 בממוצע למשחק)
 מלך השערים:  ארגנטינה ליונל מסי   (3 שערים)
 → 20102012 ←
הסופר קאפ 2011 הוא המהדורה ה-28 במסגרת הסופר קאפ הספרדי. הטורניר נתן משחק קלאסיקו כשברצלונה הגיעה לאחר שזכתה בלה ליגה וריאל מדריד לאחר שזכתה בגביע הספרדי. ברצלונה זכתה בתואר בפעם ה-10 שלה כשנגמר 4–5 בסיכום שני המשחקים.
הזוכה ברצלונה חוגגת את הזכייה בסופר קאפ הספרדי לשנת 2011
המשחקים > משחק ראשון

| 0 | 1 | 2 | 3 | 4 |
| --- | --- | --- | --- | --- |
| 14 באוגוסט 2011 | ריאל מדריד | 2–2 | ברצלונה | סנטיאגו ברנבאו, מדריד צופים: 80,000 שיפוט: פרננדו טקסיירה ויטיאנס (ספרד) |
| 14 באוגוסט 2011 | אוזיל  13'   אלונסו  54' |  | וייה  36'   מסי  45+1' | סנטיאגו ברנבאו, מדריד צופים: 80,000 שיפוט: פרננדו טקסיירה ויטיאנס (ספרד) |
| --- | --- |
              ריאל מדריד :               ברצלונה
המשחקים > משחק שני

| 0 | 1 | 2 | 3 | 4 |
| --- | --- | --- | --- | --- |
| 17 באוגוסט 2011 | ברצלונה | 3–2 | ריאל מדריד | קאמפ נואו, ברצלונה צופים: 92,965 שיפוט: דויד פרננדס בורבאלאן (ספרד) |
| 17 באוגוסט 2011 | אינייסטה  15'   מסי  45', 88' |  | רונאלדו  20'   בנזמה  82' | קאמפ נואו, ברצלונה צופים: 92,965 שיפוט: דויד פרננדס בורבאלאן (ספרד) |
| --- | --- |
              ברצלונה :               ריאל מדריד
ראו גם

עונת 2010/2011 בלה ליגה
הקלאסיקו
אנדרס אינייסטה (מימין) כובש את השער הראשון במשחק
ליונל מסי, הצטיין עם צמד שערים ובישול
התזמורת הסימפונית של סינסינטי

| --- | --- |


 תאריך ייסוד:  1895 
 מדינה:  ארצות הברית ארצות הברית
 מיקום:  סינסינטי, אוהיו
 אולם קונצרטים:  מיוזיק הול
 מנצח:  כריסטיאן מצ'לארו (מיועד)[דרושה הבהרה]
 חברת תקליטים:  דקה רקורדס 
 http://www.cincinnatisymphony.org/
 
אולם "מיוזיק הול" בסינסינטי, מקום משכנה של התזמורת
התזמורת הסימפונית של סינסינטי (באנגלית: Cincinnati Symphony Orchestra) היא החמישית בדרגת הוותק בארצות הברית ומחזיקה במורשת של עשיית מוזיקה משובחת, כפי שאפשר ללמוד מן הקונצרטים שלה ב"מיוזיק הול" ההיסטורי, מהקלטותיה וממסעות הקונצרטים הבינלאומיים שלה. היא מייצגת 200 שנה של ביצוע מוזיקה בעיר סינסינטי, בדרום-מערב אוהיו.
לאחר ייסודן של כמה תזמורות בין 1825 ל-1872, הוקמה אגודת תזמורת סינסינטי על ידי רעיית מי שעתיד להיות נשיא ארצות הברית, ויליאם טאפט, בשנת 1893. התזמורת נתנה את הקונצרטים הראשונים שלה בשנת 1895, בבית האופרה של פייק, וכעבור שנה עברה אל ה"מיוזיק הול". המנצח הראשון היה פרנק ואן דר סטוקן, מוזיקאי יליד טקסס ממוצא הולנדי. סטוקן כיהן בתפקיד עד 1907. בשנים הראשונות אירחה התזמורת אישים ברמה בינלאומית כמו ריכרד שטראוס ואדוארד מקדואל. התזמורת גם ניגנה את הסימפוניה החמישית של מאהלר בביצוע הבכורה שלה בארצות הברית.
למשך שלוש שנים התפרקה התזמורת בגלל בעיות עבודה וכספים, ועם התארגנותה מחדש בשנת 1909 התמנה נגן עוגב צעיר מאנגליה בשם לאופולד סטוקובסקי למנצח. אחרי סטוקובסקי נהנתה התזמורות מהתפתחות, שהקנתה להם עמדת כבוד לאומית תחת שרביטם של מנצחים כמו ארנסט קונוואלד (1912–1918), הכנר הבלגי הדגול אז'ן איזאיי (1918–1922), פריץ ריינר (1922–1933) ויוג'ין גוסנס (1933–1947). התקופה זו עברה התזמורת מן המיוזיק הול אל אודיטוריום אמרי, בשנת 1909, וחזרה אל מוזיק הול בשנת 1936, הופיעה בביצוע הבכורה בארצות הברית של הסימפוניה השלישית מאת מאהלר (1912), ערכה הקלטות ראשונות (1917), יצאה למסעותיה הראשונים ברחבי אמריקה וניגנה בביצוע בכורה עולמי את "תרועה לאיש הפשוט" של אהרן קופלנד.
אחרי גוסנס הגיע תור ג'ונסון (1947–1958), אחריו מקס רודולף (1958–1970), שחותמו כמוזיקאי אמן עודנו ניכר בתזמורת. אחריו בא תומאס שיפרס, שמת באופן פתאומי בשנת 1977. בניהולו של שיפרס נוסדה התזמורת הקלה של סינסינטי בשנת 1977, עם אריך קונצל כמנצחה. אחרי מותו של שיפרס, שימש וולטר זוסקינד כיועץ אמנותי לתזמורת למשך שלוש שנים, עד למותו הוא בשנת 1980.
אותה שנה התמנה המנצח האוסטרי מיכאל גילן למנצח (1980–1986) ואחריו המנצח הספרדי חסוס לופז-קובוס (1986–2001). אחריו כיהנו בתור מנהלים מוזיקליים פאבו ירווי ולואי לאנגרה. נוסף לקונצרטים הרבים שהתזמורת נותנת מדי שנה, התזמורת הסימפונית של סינסינטי היא תזמורת הבית לפסטיבל מאי בסינסינטי, פסטיבל המקהלות הוותיק ביותר המתקיים ברציפות בחצי הכדור המערבי.
התזמורת כיום

משנת 2001 ועד שנת 2011 היה פאבו ירווי המנהל המוזיקלי. ב-14 במאי 2011 ניצח על הקונצרט האחרון שלו כמנהל המוזיקלי של תזמורת סינסינטי והוכתר למנהל מוזיקלי של כבוד. עם פרישתו של ירווי ומותו של אריך קונצל, שאלת המנהיגות האמנותית של התזמורת מהווה בעיה. בדצמבר 2010 מונה ג'ון מוריס ראסל למנצח התזמורת הקלה של סינסינטי, החל ב-1 בספטמבר 2011. בינואר 2011 מינתה התזמורת שלושה מוזיקאים בינלאומיים, הפסנתרן לאנג לאנג, המלחין פיליפ גלאס והמנצח רפאל פריבק דה בורגוס למנהלים יצירתיים לשלוש סדרות המנויים הנבדלות שלה למשך התקופה שבין מנהלים מוזיקליים.
באפריל 2024, התזמורת הודיעה על מינויו של כריאסטיאן מצ'לארו למנהל המוזיקלי הבא שלה, כאשר הוא אמור להחזיק בתואר המנהל המוזיקלי המיועד בעונת 2024 - 2025, ולאחר מכן אמור להיות מנהל מוזיקלי בעונת 2025 - 2026, עם חוזה ראשוני עד עונת 2028 - 2029
ב-2010 החלה לפעול חברת ההקלטות של התזמורת עצמה, "Cincinnati Symphony Orchestra Media", שהוקמה לאחר ניתוק הקשר עם חברת ההקלטות טלארק, לאחר 20 שנות פעילות משותפת. האלבום הראשון של החברה החדשה, "דיוקנאות אמריקאיים", יצא להפצה בינלאומית בינואר 2011.
תרומה נדיבה של פטרון האמנויות והנדבן הוותיק לואיס ניפרט תתחלק בין התזמורת לבין להקות האופרה והבלט של סינסינטי, שהתזמורת היא ההרכב הרשמי המופיע עמן בהפקותיהן. גם פסטיבל מאי של סינסינטי וסדרת לינטון למוזיקה קאמרית ייהנו מן התרומה.
הר דאגלס (ארץ מרי בירד)

ערך זה עוסק בהר בארץ מרי בירד שבאנטארקטיקה; להר בארץ ויקטוריה שבאנטארקטיקה ראו הר דאגלס (ארץ ויקטוריה). אם התכוונתם למשמעות אחרת, ראו .
| --- | --- |

מפת רכסי פורד   הר דאגלס נמצא במרכז צידו הימני   של הרביע החמישי מימין, בשורה השנייה מלמעלה של רביעי המפה
 מידע כללי
 גובה:  393 מ' 
 מיקום:  אזור הברית האנטארקטית,
 רכס הרים:  רכסי פורד 
 קואורדינטות:  77°20′00″S 145°19′59″W﻿ / ﻿77.3333°S 145.333°W﻿ / -77.3333; -145.333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר דאגלס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר דאגלס
 
הר דאגלס (באנגלית: Mount Douglass) הוא הר מכוסה קרח ברכסי פורד, בארץ מרי בירד, שבאנטארקטיקה.
ההר ממוקם 15 קילומטרים מזרחית - דרום-מזרחית להר וודוורד.
ההר ממוקם לגדתו הדרומית של קרחון בויד.
גובהו של ההר 393 מטרים מעל פני הים; הר דאגלס הוא ההר ה-5,304 בגובהו באנטארקטיקה.
היסטוריה > גילוי ומיפוי ההר

ההר התגלה מהאוויר, בשנת 1934, באחת הטיסות שנערכו על ידי משלחת בירד לחקר אנטארקטיקה.
היסטוריה > מקור השם

ההר נקרא על שמו של מלקולם סי. דאגלס (Malcolm C. Douglass), שהיה נהג של מזחלות כלבים, בבסיס וסט (West Base), של השירות האנטארקטי של ארצות הברית (אשר חקר את אנטארקטיקה בין השנים 1939–1941).